ব্যুরো: দেবযানী দে কি এখনও বেঁচে আছেন? ভাই পার্থর দিদির মৃত্যু নিয়ে বলা সবকথাই কী মনগড়া গল্প? শেক্সপিয়র সরনি কঙ্কাল কাণ্ডে এ প্রশ্নই এখন জোরালো হচ্ছে। আত্মহত্যার ঠিক দুদিন আগে সলিসিটরের কাছে গিয়ে কেন ভাই-বোন দুজনের নামেই সম্পত্তির ভাগ-বাঁটোয়ারা করতে চেয়েছিলেন বাবা অরবিন্দ দে, তা নিয়েও তৈরি হয়েছে রহস্য।দেবযানী দের মৃত্যু  নিয়ে ধোঁয়াশা বাড়ছে । দেবযানীর কঙ্কাল বলে যা উদ্ধার করেছে পুলিস, তার ময়নাতদন্তের পরেও মৃত্যুর কারণ নিয়ে ধোঁয়াশা কাটেনি।   দেবযানী মৃত্যু রহস্য আরও উস্কে দিয়েছে গত সোমবার বাবা অরবিন্দ দের সম্পত্তি ভাগের বিষয় নিয়ে সলিসিটরের কাছে যাওয়া।  আটই জুন সলিসিটর সুবীর মজুমদারের কাছে যান বাবা অরবিন্দ দে। সলিসিটরকে বলেন, ''মেয়ে গান গাইছে ,ছেলে রেকর্ড করছে, সম্পত্তি নিয়ে কোনও মাথাব্যাথা নেই। এত সম্পত্তি কীভাবে ওদের দায়িত্বে দেব? আপনি পাওয়ার অফ অ্যাটর্নি হন।''